Fredag den 13.

For en serie med am. skrekkfilmer fra 1980-tallet, se Fredag den 13. (filmer)
Fredag den 13. anses som en ulykkesdag. Tidligere ble dagen sett på som positiv dag til feiring av feminin kraft, da fredag er i norrøn mytologi sett på som dagen til kjærlighetsgudinnen Frøya, og tallet 13 er et hellig tall.Kirkland, Dean (2024). «Seiðr Magic -  The norse tradition of divination and trance». A practical guide to the Norse shamanic techniques of seiðr. ISBN 9781644119440

Det vil alltid være minst ett og maksimalt tre tilfeller hvert år hvor den 13. dagen i måneden havner på en fredag. Det er når måneden begynner på en søndag at den 13. havner på en fredag.

Overtroen om 13 som ulykkestall er særlig utbredt i den vestlige verden og spesielt innenfor de engelskspråklige områdene, men det er ingen ting som tyder på at forestillingen er spesielt gammel. Vi har ingen sikre kilder som bringer oss lengre tilbake i tid enn til siste halvdel av 1800-tallet, selv om fredag ble sett på som ukens mest uheldige dag, og tallet tretten har vært ansett som farlig. Heller ikke finnes det sikre holdepunkter for hvorledes forestillingen egentlig ble etablert.

Tryg Forsikring og DNB Skadeforsikring finner ikke noe grunnlag for å tilsi at det skjer flere bilskader på fredag den 13. enn andre dager. Tryg Forsikring opplever tvert imot 16 prosent færre bilskader på denne dagen.dinside.no, 12. januar 2012: Færre ulykker på fredag den 13. 

Historie
Langfredag
I kristen tradisjon kom fredagen til å bli oppfattet som uheldig fordi Jesus fikk sin død på korset på langfredag. Men man skal ikke lengre enn til Spania og Hellas før man finner nasjoner som holder tirsdag (og ikke fredag) for å være ukens mest uheldige dag.

Triskaidekafobi 
Tallet 13 har vært ansett som et uheldig fordi det er snakk om et asymmetrisk oddetall, i hvert fall innenfor de kulturkretser som regner 12 timer dag, 12 timer natt og 12 måneder i året.

Folklorister regner redselen for fredag den 13. til kategorien «hverdagsovertro», men det er i forestillingen neppe snakk om egentlig folketro. Den er snarere basert på konvensjoner og talemåter. Disse tradisjonene bærer ofte også med seg sine egne opphavsforklaringer, som i enkelte tilfeller kan være temmelig kuriøse. Av de forklaringene som søker å legitimere forestillingen til en gammel tradisjon, tjener opplysningen om at kong Filip IV av Frankrike beordret arrestasjon av landets tempelriddere på fredag 13. oktober 1307. Det er imidlertid ikke andre opplysninger som understøtter at det i samtid  og nær ettertid var noen som oppfatte datoen som spesielt uheldig.Snopes: Friday the 13th (engelsk)urban legends: Friday the 13th  (engelsk) En annen forklaring er at fenomenet henger sammen med  at Judas Iskariot ble utpekt som den trettende til bords ved Jesu siste måltid på skjærtorsdag.

Den danske astonomen Tycho Brahe ble satt til å gjøre astrologiske beregninger for dager i året da det ikke var lurt å gjøre forretninger eller legge ut på reiser. Han kom opp med 32 uheldige og fire heldige dager, noe som fikk stor utbredelse i Norden. Det er først utover på 1900-tallet at fredag den 13. ga seg utslag i slik frykt at enkelte velger å holde seg hjemme eller være uvirksomme. Spesielt fra Danmark hører vi at tradisjonen har vært knyttet til råd om ikke å legge til sjøs eller sette båt på vannet på fredag den 13.Dagbladet Fakta fredag 13. juni 2008

Norrøn mytologi
I norrøn mytologi er fredag den 13 en positiv dag som er oppkalt etter gudinnene Frigg og Frøya som står for ekteskap og fruktbarhet. Da kristendommen kom, ble fredag den 13 sett på som ulykkesdag. 13 er et hellig tall med mye kraft og makt. Det finnes 13 månesykluser i året. Kvinner har menstruasjon 13 ganger i året. Opprinnelig besto året av 13 måneder. Den 13ende bokstaven i alfabetet er M, som er forbundet med mange store kvinnelige profiler som Marilyn Monroe og Marit Bjørgen.  Why is Friday the 13th unlucky? The cultural origins of an enduring superstition . Cnn. 12. september 2024.Diaz, Lucy How the meaning of Friday the 13th has changed over time. 12. oktober 2023https://ianvincewriter.medium.com/venus-freya-friday-and-more-48ae7ba3806c]

 Forekomst 
Fredag den 13. i :

Fredag den 13. i :

 Se også 
 Fredag den 13de (film) – film fra 1980
 13 (tall)

 Referanser 

 Eksterne lenker 
 Forskning.no: Hva er galt med fredag den 13.?

Kategori:Folketro
Kategori:Overtro